Правни оквир продуженог студирања

# Увод

Правни оквир за примену продуженог студирања, у складу са предложеним концепту продуженог студирања, одређује се:

* Законом о високом образовању,
* Стандардима акредитације

У овом документу се не обухватају одредбе статута високошколских установа и друга општа акта високошколских установа (ВШУ)

# Закон о високом образовању

Закон треба да пружи основни правни основ за продужено студирање, остављајући детаље подзаконским актима, као што су стандарди акредитације и опште акте високошколских установа. Закон треба растеретити детаља које треба да се регулише општим актим ВШУ, али треба да буде и довољно конкретан како би обезбедио да све ВШУ спроводе на исти начин постављен концепт продуженог студирања у Србији. Имајући ово у виду,

Овде се даје предлог измена садашњег Закона о високом образовању које омогужавају примену концепта студирања уз рад који је изложен у овом документу. Црвеним словима је означен нови, убачен текст у цитираним члановима постојећег закона.

Извори финансирања

Члан 57.

Додати на крају члана следећи став:

”Продужене студије се финансирају искључиво из средстава школарине”

Организација студија

Члан 81.

(после става 1. додају се следећа два става)

”Са становишта режима (брзине) студирања и трајања студија, студије могу да омогуће:

1. **Редовно студирање:** Студент није запослен, студира 40 сати недељно (од тога најмање 50% у виду активне наставе) и остварује 60 ЕСПБ годишње.
2. **Продужено студирање:** Студент је запослен или због других, личних разлога, не може да оствари захтеве редовног студирања.
3. **Убрзано студирање:** Студент који жели и може да заврши студије у краћем временском периоду него што се очекује од редовног студирање, и може да оствари до 90 ЕСПБ годишње, под условом да претходно стекне планираних и обавезујућих 60 ЕСПБ.

Са становишта начина студирања, један студијски програм може да омогући, један, два или сва три следећа начина студирања:

1. **Класично студирање:** Студент остварује планиран програм наставе у целости у просторијама ВШУ, с тим што обим активне наставе мора да буде исти као и код класичне наставе при редовном студирању.
2. **Онлајн студирање** Студент користи систем за електронско учење ВШУ, те има приступ наставним материјалима и могућност интерактивне комуникације са наставником и тутором одређеним за сваки предмет, као и са другим студентима.
3. **Хибридно студирање:** Део наставе је у виду онлајн студирања, а други део наставе је у облику класичног студирања у просторијама ВШУ. ”

XI. СТУДЕНТИ

Упис

Члан 82.

Испред последњег става, убацује се следећи ставови:

”Зависно од режима студирања, статус студента може бити:

1. студент редовних студија
2. студент продужених студија и
3. студент убрзаних студија

а у зависности од начина студирања, стаутс студената може бити:

1. студент класичне наставе
2. студент онлајн наставе
3. студент хибридне наставе.

У току студија, студент може да мења свој статус, те се статус студената не уписује у диплому и у додатак дипломе, већ се користи само у сврхе организације студија и акдредитације (одређивање дозвољеног броја студената).

На редовне студије се може уписати само лице који није запослено и који може да студијама посвети најмање 40 сати студирања недељно.

На продужене студије може се уписати лице које не може да испуни услов за редовно студирање из претходног става.

Својим општим актом високошколска установа одређује услова добијања и мењања статуса студената у односу на режим и начин студирања ”

Конкурс

Члан 83.

После става 2 члана додаје се следећи став:

”Број студената из претходног става се исказује у односу на режим и начин студирања, сем што се не дефинише број студената убрзаног студирања”.

Број студената

Члан 84.

После става 1, убацује се следећи, нови став:

”Број студената који се уписује на студијски програм се исказује у односу статус студената дефинисан у члану 82, сем што се не наводи број студената убрзаног студирања”

Правила студија

Члан 87.

После става 2, додаје се следећи ставови:

”Студент редовних студија је обавезан да оствари 60 ЕСПБ бодова годишње, а студент продужених студија – најмање 30 ЕСПБ бодова годишње.

На посебан захтев студента, високошколска установе може дозволити студенту редовних или продужених студија, продужене трајања студија до 50% дуже него што је наведено у претходном ставу.

Студент редовних или продужених студија, може да се определи и за убрзано студирање, које може да му омогући стицање до 50% више ЕСПБ бодова у односу на број ЕСПБ бодова наведеним у претходна два става.

У случају упродуженог студирања, високошколска установа није у обавези да студентима обезбеђује исти програм студија за цело време трајањања њихових продужених студија, због потребе да се програми иновирају и осавремене, треба да обезбеди исти програм наставе који имају и студенти редовних студија.”

Члан 88.

На крају члана додати следећи текст:

”Студент редовних студија који сам финансира своје студије, а који не оствари 60 ЕСПБ годишење, поново плаћа школарину за предмете које није положио и које поново уписује, или за предмете које које уписује уместо њих.

Студент продужених студија плаћа школарину за предмете које је уписао за студирање и полагање у једној школској години, а предмете које не положи у до краја школске године, поново уписује следеће школске године, или уписује нове предмете ако је дошло до промене програма, и плаћа за њих школарину.”

Престанак статуса студента

Члан 94.

Текст у тачки 4) се мења следећим текстом:

**”**4)када редовни студент не заврши студије до истека рока који се одређује у двоструком броју школских година потребних за реализацију студијског програма, односно, када студент продужених студија не заврши студије у року одређен ставом 4 члана 87. ”

# Акредитација

Студијски програм је јединствен без обзира на режим и облик студирања. Зато се и јединствено акредитује, тј. акредитација се додељује студијском програму, при чему се наводе превиђени режими и начини студирања. Стандарди акредитације треба да предвиде услове за сваки од наведених режима и начина студирања. Број студената се одређуе се за сваки режим и начин студирања, зависно од просторних и кадровских могућности ВШУ и не може се ограничавати на други начин.

*Не врши се посебна акредитација студијских програма, ако се они изводе у више режима и начина студирања* или ако се изводе и у облику редовних студија или студија уз рад, јер се ради о истом прораму. Стандарди акредитације треба да предвиде услове за сваки од наведена три начина студирања (класичном онлајн и хибридно), и за све три режима студирања (редовно судуирање, продужено студирање и убрзано студирање).

У циљу веће примене онлајн или хибридног студирања, два облика која најшеће највише одговарају студентима продужених студија, стандарде акредитације онлајн студирања треба делимично променити, како би биле применљивије. На пример, садашње повећање оптерећења наставника за 50% ако се предаје онлајн, не одговара реалном оптерећењу наставника због те наставе, те се предлаже да се ово оптерећење смањи на ниво од 10 до 15% у односу на оптерећење на класичној настави.

Као што је и превођеним иѕменама закона, никакво додатно ограничавање укупног броја студената онлајн облика наставе (као до сада од 30% од броја студената класичне наставе) не треба ограничавати, ако су задовољени превиђени стандарди акредитације онлајн наставе. И садашњи стандарди акредитације успостављају везу броја онлајн студената и броја сарадника који са њима обављају консултације (80 на једног сарадника), те било какво додатно и паушало ограничење је непотребно и штетно.

Припремио верзију 2.0,

Драган Домазет,

05.01.2017.